
‘బాహుబలి ది కన్క్లూజన్’ సరికొత్త రికార్డు‘నువ్వు పక్కనున్నంత వరకు నన్ను చంపే మగాడింకా పుట్టలేదు మామా’ అని కట్టప్పను ఉద్దేశించి అమరేంద్ర బాహబలి పలికిన మాటలు ‘బాహుబలి ది కన్క్లూజన్’ ట్రైలర్లో ఆసక్తిని రేకెత్తిస్తున్నాయి. అమరేంద్రుడు పెట్టుకున్న అంతటి నమ్మకాన్ని కట్టప్ప ఎందుకు వమ్ము చేశాడు? ఎందుకు చంపాడు?... ఈ విషయాన్ని తాను సింగిల్ లైన్లో చెప్పలేనని, సినిమాలోనే చూడమని అంటున్నారు రాజమౌళి. గురువారం హైదరాబాద్లో ‘బాహుబలి ది కన్క్లూజన్’ ట్రైలర్ను ఆవిష్కరించిన ఆయన మాట్లాడుతూ ‘‘తాజా చిత్రం ఎమోషనల్గా, విజువల్గా ఆడియన్స్ని థ్రిల్ చేస్తుంది. నాకు చిన్నతనం నుంచి జానపదాలు, పౌరాణికాలంటే ఇష్టం, అలా పలు రకాల అంశాల నుంచి స్ఫూర్తి పొంది ఈ సినిమాను సిద్ధం చేశాను. రెండో భాగంలో మాహిష్మతి రాజ్యం ఇంకా పెద్దదిగా, గొప్పగా ఉంటుంది. ప్రతి పాత్ర బలమైనదే. పాత్రల మధ్య డ్రామాను ఇందులో విస్తృతంగా చూపించాం’’ అని అన్నారు. ‘అమరేంద్ర బాహుబలి అను నేను...’ అంటూ మొదలైన ట్రైలర్ తనను ఎగ్జయిట్ చేసిందని ప్రభాస్ చెప్పారు. తన ఏడేళ్ల వెండితెర జీవితంలో ఐదేళ్లు ఈ చిత్రం కోసమే కష్టపడ్డట్టు రానా అన్నారు. తమ చిత్రబృందం ఐదేళ్ల కష్టానికి రూపమే ‘బాహుబలి’ అని నిర్మాత శోభు యార్లగడ్డ చెప్పారు. ‘‘బాహుబలి అనే సినిమా వర్షం పడటానికి ముందు వచ్చిన ఉరుములాంటిది ఈ ట్రైలర్. గంభీరంగా ఉంది’’ అని కీరవాణి తెలిపారు. చిత్ర సమర్పకుడు కె.రాఘవేంద్రరావు మాట్లాడుతూ ‘‘వెండితెర కనుక మాట్లాడాల్సి వస్తే ‘ఇంతటి గొప్ప అద్భుతాన్ని నాపై ఆవిష్కరిస్తారని జన్మలో అనుకోలేదు. ఈ ఆనందాన్నే భరించలేకపోతే ఏప్రిల్ 28న ఇంకెన్ని థియేటర్లలో ఈ అద్భుతాన్ని భరించాలో...’ అని చెబుతుంది. సినిమా విడుదలయ్యే వరకు నేను ప్రతిరోజూ ట్రైలర్ను పదిసార్లు చూస్తాను. సాహో బాహుబలి, సాహోరే బాహుబలి’’ అని చెప్పారు. ఆర్కా మీడియా వర్క్స్ పతాకంపై శోభు యార్లగడ్డ, ప్రసాద్ దేవినేని నిర్మిస్తున్న ఈ సినిమాలో ప్రభాస్, అనుష్క, తమన్నా, రానా, రమ్యకృష్ణ, నాజర్ కీలక పాత్రల్లో నటించిన విషయం తెలిసిందే. విడుదలైన ఎనిమిది గంటల్లోనే ఈ చిత్ర ట్రైలర్ కోటి వ్యూస్ను దాటి రికార్డ్ను క్రియేట్ చేయడం విశేషం.

‘bahubali dhi kanklujan’ sarikotta rikaardu‘nuvvu pakkanunnanta varaku nannu champe magadinka puttaledu mama’ ani kattappanu uddesinchi amarendra bahabali palikina maatalu ‘bahubali dhi kanklujan’ trailarlo aasaktini rekettistunnayi. amarendrudu pettukunna antati nammakaanni kattappa enduku vammu cheshaadu? enduku champadu?... ee vishayaanni taanu singil lainlo cheppalenani, cinemalone chudamani antunnaru rajamouli. guruvaram hyderabadlo ‘bahubali dhi kanklujan’ trailarnu aavishkarinchina aayana maatlaadutuu ‘‘taja chitram emotionalgaa, vijuvalgaa aadiyansni thrill chestundi. naaku chinnatanam nunchi jaanapadaalu, pouraanikaalante ishtam, alaa palu rakala amsaala nunchi sphurthy pondi ee sinimaanu siddham cheshaanu. rendo bhaagamlo maahishmati rajyam inka peddadigaa, goppagaa untundi. prati paatra balamainade. paatrala madhya draamaanu indulo vistrutamgaa chupincham’’ ani annaru. ‘amarendra bahubali anu nenu...’ antuu modalaina triler tananu egjait chesindani prabhas cheppaaru. tana edella venditera jeevitamlo aidellu ee chitram kosame kashtapaddattu rana annaru. tama chitrabrundam aidella kashtaniki roopame ‘bahubali’ ani nirmaata shobhu yarlagadda cheppaaru. ‘‘bahubali ane sinima varsham padataaniki mundu vachina urumulaantidi ee triler. gambheeramgaa undi’’ ani keeravaani telipaaru. chitra samarpakudu ke.raghavendrarao maatlaadutuu ‘‘venditera kanuka matladalsi vaste ‘intati goppa adbhutaanni naapai aavishkaristaarani janmalo anukoledu. ee aanandaanne bharinchalekapothe epril 28na inkenni theaterlalo ee adbhutaanni bharinchaalo...’ ani chebutundi. sinima vidudalayye varaku nenu pratiroju trailarnu padisaarlu chustaanu. saaho bahubali, sahore bahubali’’ ani cheppaaru. arca media works pataakampai shobhu yarlagadda, prasad devineni nirmistunna ee cinemalo prabhas, anushka, tamanna, rana, ramyakrishna, najar keelaka paatrallo natinchina vishayam telisinde. vidudalaina enimidi gantallone ee chitra triler koti vyuusnu daati rikaardnu criate cheyadam visesham.